கேள்வி: விசாகா ஹரி - இசை வாழ்க்கை பற்றி விளக்கவும்.
பதில்: விசாகா ஹரி 2006 முதல் டிசம்பர் இசை விழா (சென்னை) காலங்களில் பல சபாக்களில் தனது நிகழ்ச்சிகளை நிகழ்த்தியுள்ளார். விசாகா ஹரி தனது கணவர் ஹரியுடன் (பரணூர் மகாத்மா கிருட்டிண பிரேமியின் மகன்) இணைந்து இவரது கதாகலாட்சேப நிகழ்ச்சிகளுக்கு கூடுதலாக அவ்வப்போது தனது ஆங்கில இலக்கிய பின்னணியைப் பயன்படுத்துகிறார். இவரது சகோதரர், லால்குடி ஜெயராமனின் சீடரான சாகேதராமன், இந்தியாவின் முன்னணி கர்நாடக இசைக்கலைஞர்களில் ஒருவராவார். அகில இந்திய வானொலியின் கலைஞரான இவர் வெளிநாடுகளில் சொற்பொழிவுகளையும் இசை நிகழ்ச்சிகளையும் வழங்கியுள்ளார். விசாகா ஹரி பிரபல நடனக் கலைஞர் பேராசிரியர் சுதாராணி ரகுபதியிடமிருந்து பரதநாட்டியம் கற்றுக்கொண்டார். திருமதி. விசாகா இராமாயணம், பாகவதம் மற்றும் கந்த புராணம் ஆகியவற்றின் அடிப்படையில் விசாகா பல்வேறு தலைப்புகளில் ஹரிகதையை நிகழ்த்துகிறார். கிருட்டிண பிரேமியின் படைப்புகளிலிருந்தும் இவர் நிகழ்ச்சிகளை நிகழ்த்துகிறார்: சிறீவைஷ்ணவ சம்கிதம்; சிறீபிருந்தாவன மகாத்மியம்; திவ்ய தேச வைபவம்; ஹரிகதா அமிர்தா லகரி; சிறீபக்தபுருச ஸ்தவம்; சதி விஜயம், சதகம் மற்றும் கீர்த்தனைகள் போன்றவை.